Odluka Komisije od 05/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8230 - NORDEA BANK / DNB / RELACOM MANAGEMENT) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 08/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7381 - AIRBUS / SINGAPORE AIRLINES / AATC) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 28/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8563 - INTERVIAS / ESSO ITALIANA BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Odluka Europskog odbora za sistemske rizike od 13. srpnja 2012. o provedbi pravila o zaštiti podataka u Europskom odboru za sistemske rizike (ESRB/2012/1)

text:
               01/Sv. 14

               HR

               Službeni list Europske unije

               130

         32012Y0922(03)

               C 286/16

               SLUŽBENI LIST EUROPSKE UNIJE

         ODLUKA EUROPSKOG ODBORA ZA SISTEMSKE RIZIKE
   od 13. srpnja 2012.
   o provedbi pravila o zaštiti podataka u Europskom odboru za sistemske rizike
   (ESRB/2012/1)
   (2012/C 286/11)
   OPĆI ODBOR EUROPSKOG ODBORA ZA SISTEMSKE RIZIKE,
   uzimajući u obzir članak 16. Ugovora o funkcioniranju Europske unije,
   uzimajući u obzir Uredbu (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (1), a posebno njezin članak 24. stavak 8. i Prilog,
   nakon savjetovanja s Europskim nadzornikom za zaštitu podataka (EDPS),
   budući da:

               (1)

               Uredba (EZ) br. 45/2001 utvrđuje načela i pravila primjenjiva na sve institucije i tijela Europske unije i propisuje imenovanje službenika za zaštitu podataka od strane svake institucije i tijela Unije (SZP).

               (2)

               U skladu s člankom 24. stavkom 8. Uredbe (EZ) br. 45/2001 svaka institucija i tijelo Unije mora donijeti daljnja provedbena pravila u vezi sa SZP-om, u skladu s Prilogom toj Uredbi.

               (3)

               Mogu se unijeti pravila u vezi s voditeljima zbirke osobnih podataka i koordinatorima zaštite podataka, čije se zadaće i dužnosti odnose na zadaće i dužnosti SZP-a, i na uređivanje prava subjekta podataka,

         DONIO JE OVU ODLUKU:
   ODJELJAK 1.

      OPĆE ODREDBE

   Članak 1.
   Sadržaj i područje primjene
   Ovom se Odlukom utvrđuju pravila koja se odnose na:

               (a)

               imenovanje i status SZP-a Europskog odbora za sistemske rizike (ESRB) te zadaće, dužnosti i ovlasti SZP-a;

               (b)

               uloge, zadaće i dužnosti voditelja zbirke osobnih podataka i koordinatora zaštite podataka;

               (c)

               ostvarivanje prava subjekata podataka.

         Članak 2.
   Definicije
   Za potrebe ove Odluke primjenjuju se sljedeće definicije:

               (a)

               „voditelj zbirke osobnih podataka” znači rukovoditelj nadležan za organizacijsku jedinicu koja određuje namjene i sredstva obrade osobnih podataka;

               (b)

               „koordinator zaštite podataka” znači član osoblja koji pomaže voditelju zbirke osobnih podataka u izvršavanju njegovih obveza u vezi sa zaštitom podataka. Navedena osoba mora biti stručnjak za upravljanje evidencijama.

         ODJELJAK 2.

      SLUŽBENIK ZA ZAŠTITU PODATAKA

   Članak 3.
   Imenovanje, status i organizacijska pitanja
   1.   Opći odbor mora:

               (a)

               imenovati SZP-a koji je dovoljno visoko rangiran za ispunjavanje zahtjeva iz članka 24. Uredbe (EZ) br. 45/2001;

               (b)

               odrediti mandat SZP-a u razdoblju između dvije i pet godina.

         2.   Opći odbor mora osigurati neovisnost SZP-a u obavljanju zadaća i dužnosti SZP-a. Ne dovodeći u pitanje tu neovisnost, osobe koje ocjenjuju SZP moraju se savjetovati s EDPS-om prije nego što ocijene kako je SZP obavio svoje zadaće i dužnosti.
   3.   Nadležni voditelj zbirke osobnih podataka osigurava da SZP bez odgode bude obaviješten:

               (a)

               kada se pojavi pitanje koje je povezano ili bi moglo biti povezano sa zaštitom podataka; i

               (b)

               o svim kontaktima između ESRB-a i vanjskih osoba u vezi s primjenom Uredbe (EZ) 45/2011, i posebno o svim kontaktima s EDPS-om.

         4.   Opći odbor može imenovati zamjenika SZP-a na kojeg se primjenjuje članak 24. stavci 1., 2. i 6. Uredbe (EZ) br. 45/2001. Zamjenik SZP-a pruža podršku SZP-u u obavljanju zadaća i dužnosti i zamjenjuje ga u slučaju njegove odsutnosti.
   5.   Svi članovi osoblja koji pružaju podršku SZP-u u vezi s pitanjima zaštite podataka djeluju isključivo prema uputama SZP-a.
   6.   SZP može biti razriješen uz suglasnost EDPS-a ako više ne ispunjava uvjete potrebne za obavljanje svojih zadaća i dužnosti.
   Članak 4.
   Zadaće i dužnosti SZP-a
   Kod obavljanja zadaća iz članka 24. Uredbe (EZ) br. 45/2001 i Priloga toj Uredbi, SZP obavlja sljedeće zadaće, uzimajući u obzir doprinos Tajništva ESRB-a:

               (a)

               podiže osviještenost u vezi s pitanjima zaštite podataka i potiče kulturu zaštite osobnih podataka unutar ESRB-a;

               (b)

               savjetuje Opći odbor, Upravljački odbor, Tajništvo, voditelja zbirke osobnih podataka i koordinatora zaštite podataka o pitanjima vezanima uz primjenu odredbi o zaštiti podataka u ESRB-u. Opći odbor, Upravljački odbor, Tajništvo, odnosni voditelj zbirke osobnih podataka ili drugi pojedinac mogu se savjetovati sa SZP-om o svakom pitanju vezanom uz tumačenje i primjenu Uredbe (EZ) br. 45/2011;

               (c)

               surađuje s EDPS-om na zahtjev EDPS-a ili na svoju vlastitu inicijativu te odgovara na zahtjeve koje EDPS upućuje SZP-u ESRB-a;

               (d)

               utvrđuje nosi li postupak obrade sa sobom određeni rizik u smislu članka 27. Uredbe (EZ) br. 45/2001, zbog čega podliježe prethodnoj provjeri. SZP se prema potrebi savjetuje s odnosnim voditeljem zbirke osobnih podataka. U slučaju sumnje u vezi s potrebom za prethodnom provjerom, savjetuje se s EDPS-om u skladu s člankom 27. stavkom 3. Uredbe (EZ) br. 45/2011;

               (e)

               na zahtjev Općeg odbora, Upravljačkog odbora, Tajništva ili bilo kojeg pojedinca ili na svoju vlastitu inicijativu istražuje sva pitanja i događaje izravno vezane uz zadaće i dužnosti SZP-a te o tome izvješćuje podnositelja zahtjeva. SZP nepristrano razmatra pitanja i činjenice poštujući prava subjekata podataka. SZP izvješćuje sve druge zainteresirane strane ako to smatra primjerenim. Ako je podnositelj zahtjeva pojedinac ili djeluje u ime pojedinca, SZP će u najvećoj mogućoj mjeri osigurati da zahtjev ostane povjerljiv, osim ako zainteresirani subjekt podataka ne da svoj nedvosmisleni pristanak da se sa zahtjevom postupa drukčije;

               (f)

               surađuje sa službenicima za zaštitu podataka drugih institucija i tijela Unije, posebno u razmjeni iskustava i znanja te predstavljanjem ESRB-a u svim raspravama koje se odnose na zaštitu podataka, osim u sudskim postupcima; i

               (g)

               podnosi godišnji program rada i godišnje izvješće o aktivnostima SZP-a Općem odboru i EDPS-u.

         Članak 5.
   Ovlasti SZP-a
   1.   SZP može:

               (a)

               zatražiti mišljenje Tajništva ESRB-a o svim pitanjima vezanima uz zadaće i dužnosti SZP-a;

               (b)

               dati mišljenje o zakonitosti postojećih ili predloženih postupaka obrade ili o bilo kojem pitanju u vezi s izvješćivanjem o postupcima obrade;

               (c)

               upozoriti voditelja Tajništva ESRB-a na bilo koji propust u postupanju osoblja u skladu s obvezama iz Uredbe (EZ) br. 45/2011;

               (d)

               u svako doba imati pristup osobnim podacima koji su predmet postupaka obrade te svim uredima, postrojenjima za obradu podataka i nosačima podataka;

               (e)

               biti uključen kada ESRB sastavlja interna pravila u vezi sa zaštitom osobnih podataka;

               (f)

               voditi anonimizirani popis pisanih zahtjeva od subjekata podataka u vezi s ostvarivanjem njihovih prava; i

               (g)

               izvršavati druge zadaće utvrđene u Prilogu Uredbe (EZ) br. 45/2001.

         2.   Ne dovodeći u pitanje zadaće i ovlasti voditelja zbirke osobnih podataka, SZP ima ovlast potpisivanja prepiske pripremljene od strane SZP-a u okviru svojeg mandata.
   ODJELJAK 3.

      VODITELJ ZBIRKE OSOBNIH PODATAKA I KOORDINATOR ZAŠTITE PODATAKA

   Članak 6.
   Zadaće i dužnosti voditelja zbirke osobnih podataka i koordinatora zaštite podataka
   1.   Voditelji zbirke osobnih podataka dužni su osigurati da su svi postupci obrade koji uključuju osobne podatke i koji se obavljaju u njihovoj nadležnosti u skladu s Uredbom (EZ) br. 45/2001.
   2.   Pri ispunjavanju svoje obveze pružanja pomoći SZP-u i EDPS-u u obavljanju njihovih dužnosti, voditelji zbirke osobnih podataka pružaju im sve informacije, omogućuju pristup osobnim podacima i odgovaraju na pitanja u roku od 20 radnih dana od primitka zahtjeva.
   3.   Voditelji zbirke osobnih podataka dužni su pravodobno obavijestiti SZP o primitku zahtjeva za pristup, ispravak, blokiranje ili brisanje osobnih podataka ili u vezi s pravima subjekta podataka na prigovor ili bilo koju pritužbu u vezi s pitanjima zaštite podataka.
   4.   Ne dovodeći u pitanje odgovornosti voditelja zbirke osobnih podataka:

               (a)

               koordinatori zaštite podataka pomažu voditeljima zbirke osobnih podataka u ispunjavanju njihovih obveza ili na zahtjev voditelja zbirke osobnih podataka ili na svoju vlastitu inicijativu. Pritom se koordinatori zaštite podataka povezuju s članovima osoblja voditelja zbirke osobnih podataka koji im pružaju sve potrebne informacije. Navedeno može prema diskrecijskom pravu nadležnog voditelja zbirke osobnih podataka uključivati pristup osobnim podacima koji se obrađuju u nadležnosti navedenog voditelja zbirke osobnih podataka;

               (b)

               koordinatori zaštite podataka pružaju pomoć SZP-u u:

                           i.

                           utvrđivanju nadležnog voditelja zbirke osobnih podataka u postupcima obrade koji se odnose na osobne podatke;

                           ii.

                           službenog objavljivanja savjeta SZP-a i pružanju podrške voditelju zbirke osobnih podataka prema napucima SZP-a;

                           iii.

                           drugim aspektima programa rada SZP-a prema sporazumu između SZP-a i rukovodstva koordinatora zaštite podataka.

         Članak 7.
   Postupak obavješćivanja
   1.   Prije uvođenja novih postupaka obrade u vezi s osobnim podacima, nadležni voditelj zbirke osobnih podataka o tome obavješćuje SZP putem izravnog sučelja kojem se pristupa preko mrežne stranice SZP-a na intranetu ESRB-a. O svim postupcima obrade, koji podliježu prethodnoj provjeri u skladu s člankom 27. stavkom 3. Uredbe (EZ) br. 45/2001, obavješćuje se EDPS dovoljno prije uvođenja kako bi mu se omogućila prethodna provjera.
   2.   Nadležni voditelj zbirke osobnih podataka bez odgode obavješćuje SZP o svim promjenama koje utječu na informacije sadržane u obavijesti koja je već dostavljena SZP-u.
   ODJELJAK 4.

      PRAVA SUBJEKATA PODATAKA

   Članak 8.
   Registar
   Registar koji vodi SZP u skladu s člankom 26. Uredbe (EZ) br. 45/2001 služi kao indeks svih postupaka obrade u vezi sa zaštitom podataka koji se vode u ESRB-u. Subjekti podataka mogu se koristiti informacijama iz registra za ostvarivanje svojih prava u skladu s člancima od 13. do 19. Uredbe (EZ) br. 45/2001.
   Članak 9.
   Ostvarivanje prava subjekata podataka
   1.   Uz pravo da budu primjereno obaviješteni o svakoj obradi svojih osobnih podataka, subjekti podataka mogu se obratiti nadležnom voditelju zbirke osobnih podataka radi ostvarivanja svojih prava u skladu s člancima od 13. do 19. Uredbe (EZ) br. 45/2001, kao što je određeno u nastavku:

               (a)

               Navedena prava mogu ostvarivati samo subjekti podataka ili njihovi propisno ovlašteni zastupnici. Navedene osobe mogu ostvarivati spomenuta prava bez naknade;

               (b)

               Zahtjevi za ostvarivanje navedenih prava upućuju se nadležnom voditelju zbirke osobnih podatka u pisanom obliku. Voditelj zbirke osobnih podataka udovoljava zahtjevu samo ako su identitet podnositelja zahtjeva i, prema potrebi, njegovo pravo da zastupa subjekt podataka provjereni na odgovarajući način. Voditelj zbirke osobnih podataka dužan je bez odgode u pisanom obliku obavijestiti subjekt podataka o prihvaćanju ili odbijanju zahtjeva. Ako je zahtjev odbijen, voditelj zbirke osobnih podataka dužan je navesti razloge za odbijanje;

               (c)

               Voditelj zbirke osobnih podataka dužan je u roku od tri kalendarska mjeseca od primitka zahtjeva odobriti pristup u skladu s člankom 13. Uredbe (EZ) br. 45/2001 omogućavajući subjektu podataka da, prema odabiru podnositelja zahtjeva, pregleda te podatke na licu mjesta ili preuzme njihovu kopiju;

               (d)

               Subjekti podataka mogu se obratiti SZP-u u slučaju da voditelj zbirke osobnih podataka ne poštuje rokove iz stavka (b) ili (c). U slučaju očite zlouporabe od strane subjekata podataka pri ostvarivanju njihovih prava, voditelj zbirke osobnih podataka može uputiti subjekt podataka SZP-u. Ako je predmet proslijeđen SZP-u, SZP odlučuje o osnovanosti zahtjeva i primjerenom daljnjem postupanju. U slučaju neslaganja između subjekata podataka i voditelja zbirke osobnih podataka, obje strane imaju pravo savjetovanja sa SZP-om.

         2.   Članovi osoblja mogu se savjetovati sa SZP-om prije podnošenja pritužbe EDPS-u.
   Članak 10.
   Iznimke i ograničenja
   1.   Voditelj zbirke osobnih podataka može, pod uvjetom da se prethodno savjetovao sa SZP-om, ograničiti prava iz članaka od 13. do 17. Uredbe (EZ) br. 45/2001 zbog i u skladu s uvjetima iz članka 20. Uredbe (EZ) br. 45/2001.
   2.   Osobe na koje se to odnosi mogu zatražiti od EDPS-a primjenu članka 47. stavka (1) točke (c) Uredbe (EZ) br. 45/2001.
   Članak 11.
   Istraga
   1.   Svi zahtjevi za provođenje istrage prema točki 1. Priloga Uredbi (EZ) br. 45/2001 upućuju se SZP-u u pisanom obliku.
   2.   SZP u roku od 20 radnih dana od primitka zahtjeva šalje podnositelju zahtjeva potvrdu primitka zahtjeva.
   3.   SZP može istražiti pitanje na licu mjesta i zatražiti pisanu izjavu od nadležnog voditelja zbirke osobnih podataka. Nadležni voditelj zbirke osobnih podataka mora dostaviti svoj odgovor SZP-u roku od 20 radnih dana od primitka zahtjeva SZP-a. SZP može od Tajništva zatražiti dodatne informacije ili pomoć. Takve informacije ili pomoć dostavljaju se u roku od 20 radnih dana od primitka zahtjeva SZP-a.
   4.   SZP je dužan dostaviti povratni izvještaj podnositelju zahtjeva u roku od tri kalendarska mjeseca od primitka zahtjeva.
   ODJELJAK 5.

      STUPANJE NA SNAGU

   Članak 12.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Sastavljeno u Frankfurtu na Majni 13. srpnja 2012.

            Predsjednik ESRB-a

         Mario DRAGHI

      (1)  SL L 8, 12.1.2001., str. 1.


title: 2004/627/EZ: Odluka Komisije od 31. kolovoza 2004. kojom se državama članicama omogućuje produženje privremenih odobrenja dodijeljenih za nove aktivne tvari etoksazol i karvon (priopćena pod brojem dokumenta C(2004) 3136)  Tekst značajan za EGP

text:
               03/Sv. 45

               HR

               Službeni list Europske unije

               239

         32004D0627

               L 283/17

               SLUŽBENI LIST EUROPSKE UNIJE

         ODLUKA KOMISIJE
   od 31. kolovoza 2004.
   kojom se državama članicama omogućuje produženje privremenih odobrenja dodijeljenih za nove aktivne tvari etoksazol i karvon
   (priopćena pod brojem dokumenta C(2004) 3136)
   (Tekst značajan za EGP)
   (2004/627/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 1. četvrti podstavak,
   budući da:

               (1)

               U skladu s člankom 6. stavkom 2. Direktive 91/414/EEZ, u travnju 1998. Španjolska je od tvrtke Sumitomo Chemical Agro Europe SA zaprimila zahtjev za uvrštenje aktivne tvari etoksazola u Prilog I. Direktivi 91/414/EEZ. Odlukom Komisije 1999/43/EZ (2) potvrđeno je da je dokumentacija cjelovita te se može smatrati da općenito udovoljava zahtjevima za podacima i informacijama iz Priloga II. i Priloga III. Direktivi.

               (2)

               Nizozemska je u ožujku 1997. od tvrtke Luxan BV zaprimila zahtjev za uvrštenje aktivne tvari karvona (prijašnji naziv: L 91105D). Odlukom Komisije 1999/610/EZ (3) potvrđeno je da je dokumentacija cjelovita te se može smatrati da općenito udovoljava zahtjevima za podacima i informacijama iz Priloga II. i Priloga III. Direktivi.

               (3)

               Potvrda cjelovitosti dokumentacije bila je potrebna kako bi se omogućilo da države članice daju privremena odobrenja sredstvima za zaštitu bilja koja sadrže predmetne aktivne tvari za razdoblja do najviše tri godine, ujedno udovoljavajući uvjetima koji se odnose na detaljnu procjenu aktivne tvari i sredstava za zaštitu bilja u smislu zahtjeva predviđenih tom Direktivom.

               (4)

               Za te su aktivne tvari procijenjeni učinci na ljudsko zdravlje i okoliš u skladu s odredbama članka 6. stavaka 2. i 4. Direktive 91/414/EEZ, za upotrebe koje je predložio podnositelj zahtjeva. Država članica izvjestiteljica Komisiji je podnijela nacrt izvješća o procjeni dana 12. listopada 2001., (etoksazol), i 16. listopada 2000. (karvon).

               (5)

               Nakon što su države članice izvjestiteljice podnijele izvješća o procjeni, bilo je nužno od podnositelja zahtjeva zatražiti dodatne informacije i podnijeti njihove procjene. Stoga je pregled dokumentacije još u tijeku i nije moguće dovršiti procjenu unutar vremenskog okvira koji je predvidjela Direktiva Vijeća 91/414/EEZ.

               (6)

               Dosadašnjom procjenom nije uočen nijedan razlog za trenutačnu zabrinutost, državama članicama treba omogućiti produženje privremenih odobrenja za sredstva za zaštitu bilja koja sadrže predmetne aktivne tvari za razdoblje od 24 mjeseca u skladu s odredbama članka 8. Direktive 91/414/EEZ te tako omogućiti nastavak pregleda dokumentacije. Očekuje se da će proces procjene i donošenja odluke u vezi s odlukom o mogućem uvrštenju u Prilog I. za svaku od ovih aktivnih tvari biti dovršen u roku od 24 mjeseca.

               (7)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produžiti privremena odobrenja za sredstva za zaštitu bilja koja sadrže etoksazol ili karvon na razdoblje koje nije dulje od 24 mjeseca od dana donošenja ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 31. kolovoza 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/71/EZ (SL L 127, 29.4.2004., str. 104.).

      (2)  SL L 14, 19.1.1999., str. 30.

      (3)  SL L 242, 14.9.1999., str. 29.


Odluka Komisije od 19/04/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8242 - ROLLS-ROYCE / ITP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 31/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6894 - SYRAL CHINA INVESTMENT / WILMAR CHINA NEW INVESTMENTS / LIAONING JINXIN BIOLOGY & CHEMISTRY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/08/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6998 - CARLYLE / CHESAPEAKE PAPERBOARD BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2002/614/EZ: Odluka Komisije od 22. srpnja 2002. o izmjeni Odluke 97/467/EZ s obzirom na Slovačku za meso kunića (priopćena pod brojem dokumenta C(2002) 2730)  Tekst značajan za EGP

text:
               03/Sv. 42

               HR

               Službeni list Europske unije

               125

         32002D0614

               L 196/58

               SLUŽBENI LIST EUROPSKE UNIJE

         ODLUKA KOMISIJE
   od 22. srpnja 2002.
   o izmjeni Odluke 97/467/EZ s obzirom na Slovačku za meso kunića
   (priopćena pod brojem dokumenta C(2002) 2730)
   (Tekst značajan za EGP)
   (2002/614/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 2001/4/EZ (2), a posebno njezin članak 2. stavak 1.,
   budući da:

               (1)

               Privremeni popisi objekata za proizvodnju mesa kunića i mesa uzgojene divljači bili su sastavljeni prema Odluci Komisije 97/467/EZ od 7. srpnja 1997. o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači (3), kako je zadnje izmijenjena Odlukom 2001/396/EZ (4).

               (2)

               Slovačka je dostavila popis objekata za proizvodnju mesa kunića koje je ovlastilo nadležno tijelo s obzirom na to da su u skladu s pravilima Zajednice.

               (3)

               Stoga se za Slovačku može sastaviti privremeni popis objekata za proizvodnju mesa kunića.

               (4)

               Odluka 97/467/EZ prema tome se treba izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Tekst u Prilogu ovoj Odluci dodaje se Prilogu I. Odluci 97/467/EZ.
   Članak 2.
   Ova je Odluka upućena državama članicama.

      Sastavljeno u Bruxellesu 22. srpnja 2002.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 2, 5.1.2001., str. 21.

      (3)  SL L 199, 26.7.1997., str. 57.

      (4)  SL L 139, 23.5.2001., str. 16.

      PRILOG — ANEXO — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BĲLAGE — ANEXO — LIITE — BILAGA
      Država: Slovačka — País: Eslovaqia — Land: Slovakiet — Land: Slowakei — Κρατος: Σλοβακία — Country: Slovakia — Pays: Slovaquie — Paese: Slovacchia — Land: Slowakĳe — País: Eslováquia — Maa: Sloakia — Land: Slovakien

                  1.

                  2.

                  3.

                  4.

                  5.

                  6.

                  SK 1

                  BP Agrocentrum s.r.o.

                  Pod Jasterom Hlohovec

                  Hlohovec

                  SH, CS

                  a


Odluka Komisije od 22/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7677 - OBI / BAUMAX CERTAIN ASSETS) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 1999/94/EZ: Odluka Komisije od 25. siječnja 1999. o postupku potvrđivanja sukladnosti građevinskih proizvoda u skladu s člankom 20. stavkom 2. Direktive Vijeća 89/106/EEZ u pogledu montažnih proizvoda od normalnog, laganog i porastog betona (priopćena pod brojem dokumenta C(1999) 118)  Tekst značajan za EGP

text:
               13/Sv. 057

               HR

               Službeni list Europske unije

               120

         31999D0094

               L 029/55

               SLUŽBENI LIST EUROPSKE UNIJE

               25.01.1999.

      ODLUKA KOMISIJE

   od 25. siječnja 1999.
   o postupku potvrđivanja sukladnosti građevinskih proizvoda u skladu s člankom 20. stavkom 2. Direktive Vijeća 89/106/EEZ u pogledu montažnih proizvoda od normalnog, laganog i porastog betona
   (priopćena pod brojem dokumenta C(1999) 118)
   (Tekst značajan za EGP)
   (1999/94/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka za potvrđivanje sukladnosti proizvoda na temelju članka 13. stavka 3. Direktive 89/106/EEZ, izabrati onaj postupak koji „nameće najmanje obveza i koji je u skladu sa zahtjevima sigurnosti”; budući da zato treba odlučiti je li postojanje nadzornog sustava tvorničke proizvodnje za koji je odgovoran proizvođač potreban i dovoljan uvjet za potvrđivanje sukladnosti određenog proizvoda ili obitelji proizvoda ili je, zbog usklađivanja s kriterijima spomenutim u članku 13. stavku 4., potrebna intervencija ovlaštenog certifikacijskog tijela;
   budući da se člankom 13. stavkom 4. zahtijeva da tako utvrđen postupak mora biti naznačen u mandatima i u tehničkim specifikacijama; budući da je zato poželjno odrediti onaj koncept proizvoda ili obitelji proizvoda koji se koristi u mandatima i tehničkim specifikacijama;
   budući da su dva postupka predviđena u članku 13. stavku 3. podrobno opisana u Prilogu III. Direktivi 89/106/EEZ; budući da je zato potrebno jasno odrediti metode kojima se ova dva postupka moraju primijeniti, pozivanjem na Prilog III, za svaki proizvod ili obitelj proizvoda, s obzirom da Prilog III. daje prednost određenim sustavima;
   budući da postupak naveden u točki (a) članka 13. stavka 3. odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III., dok postupak naveden u točki (b) članka 13. stavka 3. odgovara sustavima utvrđenim u točki i. odjeljka 2. Priloga III. i u prvoj mogućnosti, uz stalni nadzor, točke ii. odjeljka 2. Priloga III.;
   budući da su mjere predviđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i obitelji proizvoda navedenih u Prilogu I. potvrđuje se postupkom u kojem proizvođač pod svojom isključivom odgovornošću ima nadzorni sustav tvorničke proizvodnje jamčeći tako sukladnost proizvoda s odgovarajućim tehničkim specifikacijama.
   Članak 2.
   Sukladnost proizvoda navedenih u Prilogu II. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, u procjenu i praćenje kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Postupak potvrđivanja sukladnosti kako je utvrđen u Prilogu III. naznačen je u ovlaštenjima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 25. siječnja 1999.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

   PRILOG I.

      Montažni proizvodi od normalnog, laganog i porastog betona
       (1)
      :

               —

               Namijenjeni za uporabu u laganim konstrukcijama (2) ili za elemente bez nosive konstrukcije (naročito granične ograde, razvodne kutije za telekomunikacije, mali odvodni kanali, nenosivi zidni elementi i obloge).

      (1)  Osim cijevi i tankova.

      (2)  Uporaba u laganim konstrukcijama odnosi se na uporabu koja u slučaju propusta ne uzrokuje rušenje građevine ili njezinog dijela, nedopustive deformacije ili ozljedu ljudi (određuju države članice).
   PRILOG II.

      Montažni proizvodi od normalnog, laganog i porastog betona:

               —

               Namijenjeni za uporabu u konstrukcijama (naročito prednapete šuplje podne ploče, stupići i stupovi (1), piloti za temeljenje, ploče za oplatu, elementi za rešetkaste grede, podni dijelovi i elementi u obliku blokova i greda, rebraste podne ploče, linearni konstrukcijski elementi (grede i stupovi), elementi za nosive zidove, elementi za potporne zidove, krovni elementi, silosi (2), stepenice, elementi kolnika mosta i veliki odvodni kanali).

      (1)  Osim rasvjetnih stupova na autocestama.

      (2)  Osim za skladištenje tekućina.
   PRILOG III.
   SKUPINA PROIZVODA
   MONTAŽNI PROIZVODI OD NORMALNOG, LAGANOG I PORASTOG BETONA (1/1)
   1.   Sustavi potvrđivanja sukladnosti
   Za dolje navedeni proizvod/proizvode i namjenu/namjene, CEN/Cenelec mora odrediti sljedeći sustav/sustave potvrđivanja sukladnosti prema odgovarajućoj usklađenoj normi/normama:

               Proizvod/proizvodi

               Namjena

               Razina/razine ili Kategorija/kategorije

               Sustav/sustavi potvrđivanja sukladnosti

               Montažni proizvodi od normalnog, laganog i porastog betona

               za uporabu u konstrukcijama

               —

               2 +

               za uporabu bez nosive konstrukcije ili u laganim konstrukcijama (1)

               —

               4

                           Sustav 2 +:

                           Vidjeti Direktivu 89/106/EEZ, Prilog III. odjeljak 2. točka ii., prva mogućnost, uključujući potvrdu kontrole tvorničke proizvodnje koju daje ovlašteno tijelo na temelju uvodne inspekcije tvornice i kontrole tvorničke proizvodnje kao i na temelju stalnog nadzora, procjene i odobrenja kontrole tvorničke proizvodnje.

                           Sustav 4:

                           Vidjeti Direktivu 89/106/EEZ, Prilog III. odjeljak 2. točka ii., treća mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.

      (1)  Uporaba u laganim konstrukcijama odnosi se na uporabu koja u slučaju propusta ne uzrokuje rušenje građevine ili njenog dijela, nedopustive deformacije ili ozljedu ljudi (određuju države članice).


Odluka Komisije od 28/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7276 - GLAXOSMITHKLINE / NOVARTIS VACCINES BUSINESS (EXCL. INFLUENZA) / NOVARTIS CONSUMER HEALTH BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: Odluka Komisije od 2. prosinca 2010. o utvrđivanju razreda reakcije na vatru određenih građevnih proizvoda u pogledu čeličnih limova presvučenih poliesterom ili plastisolom  (priopćena pod brojem dokumenta C(2010) 389)  Tekst značajan za EGP

text:
                  13/Sv. 59

                  HR

                  Službeni list Europske unije

                  177

            32010D0737

                  L 317/39

                  SLUŽBENI LIST EUROPSKE UNIJE

            ODLUKA KOMISIJE
      od 2. prosinca 2010.
      o utvrđivanju razreda reakcije na vatru određenih građevnih proizvoda u pogledu čeličnih limova presvučenih poliesterom ili plastisolom
      (priopćena pod brojem dokumenta C(2010) 389)
      (Tekst značajan za EGP)
      (2010/737/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona, i drugih propisa država članica u odnosu na građevne proizvode  (1), a posebno njezin članak 20. stavak 2. točku (a),
      nakon savjetovanja sa Stalnim odborom za graditeljstvo,
      budući da:

                  (1)

                  Direktiva 89/106/EEZ predviđa da, kako bi se vodilo računa o različitim razinama zaštite građevnih objekata na nacionalnoj, regionalnoj ili lokalnoj razini, potrebno je u dokumentima za tumačenje utvrditi razrede učinkovitosti proizvoda u odnosu na svaki ključni zahtjev. Ti su dokumenti objavljeni kao „Komunikacija Komisije u pogledu dokumenata za tumačenje Direktive 89/106/EEZ  (2)”.

                  (2)

                  U pogledu ključnog zahtjeva sigurnosti u slučaju požara, dokument za tumačenje br. 2 navodi niz međusobno povezanih mjera koje zajednički definiraju strategiju o požarnoj sigurnosti koje trebaju odgovarajuće razviti države članice.

                  (3)

                  Kao jedna od tih mjera u dokumentu za tumačenje br. 2 navedeno je ograničenje nastanka i širenja vatre i dima unutar određenog područja ograničenjem potencijala građevnih proizvoda da doprinesu punom razvoju požara.

                  (4)

                  Razina tog ograničenja može se izraziti samo u smislu različitih razina reakcije na vatru proizvoda kod njihove krajnje primjene.

                  (5)

                  Usklađenim rješenjem usvojen je sustav razreda u Odluci Komisije 2000/147/EZ o primjeni Direktive Vijeća 89/106/EEZ u vezi s razredbom reakcije na požar građevnih proizvoda  (3).

                  (6)

                  U slučaju čeličnih limova presvučenih poliesterom ili plastisolom potrebno je koristiti razvrstavanje koje je utvrđeno u Odluci 2000/147/EZ.

                  (7)

                  Reakcija na vatru mnogih građevnih proizvoda i/ili materijala, u okviru razvrstavanja predviđenog u Odluci 2000/147/EZ, dobro je utvrđena i dovoljno dobro poznata nadležnim regulatornim tijelima u državama članicama tako da ona ne zahtijevaju ispitivanja ove karakteristike ponašanja,

            DONIJELA JE OVU ODLUKU:
      Članak 1.
      Građevni proizvodi i/ili materijali koji zadovoljavaju sve zahtjeve karakteristike ponašanja „reakcija na požar”, bez potrebe za daljnjim ispitivanjem, utvrđeni su u Prilogu.
      Članak 2.
      Posebni razredi koje treba primijeniti na različite građevne proizvode i/ili materijale, u okviru razvrstavanja prema reakciji na vatru koje je usvojeno u Odluci 2000/147/EZ, utvrđeni su u Prilogu ovoj Odluci.
      Članak 3.
      Proizvodi se razmatraju u odnosu na njihovu krajnju primjenu, prema potrebi.
      Članak 4.
      Ova je Odluka upućena državama članicama.

         Sastavljeno u Bruxellesu 2. prosinca 2010.

               Za Komisiju

            Antonio TAJANI

               Potpredsjednik

         (1)  SL L 40, 11.2.1989., str. 12.

         (2)  SL C 62, 28.2.1994., str. 1.

         (3)  SL L 50, 23.2.2000., str. 14.
      PRILOG
      Tablice utvrđene u ovom Prilogu navode građevne proizvode i/ili materijale koji zadovoljavaju sve zahtjeve karakteristike ponašanja „reakcija na požar”, bez potrebe za ispitivanjem.
      Tablica 1.
      Razredi reakcije na vatru za čelične limove presvučene poliesterom koji se koriste u jednom sloju (bez stražnje izolacije)

                  Proizvod

                  Nominalna debljina „t” čeličnog lima presvučenog metalnom prevlakom (mm)

                  Profil

                  Razred (1)

                  Čelični lim presvučen metalnom prevlakom, profilirani ili plosnati, nominalne debljine t (mm) i na površini izloženoj vatri presvučen slojem poliestera najveće nominalne debljine 25 μm, u skladu s odgovarajućim dijelom EN 14782 i EN 10169, ako je masa sloja najviše 70 g/m2, a PCS najviše 1,0 MJ/m2.
                  Površina čeličnog lima koja nije izložena vatri može biti presvučena organskim slojem, pod uvjetom da je debljina tog sloja najviše 15 μm, a PCS najviše 0,7 MJ/m2.

                  0,40 ≤ t ≤ 1,50

                  Plosnati ili profilirani (2)

                  A1

                  Korišten simbol: PCS = bruto toplinski potencijal.

      Tablica 2.
      Razredi reakcije na vatru za čelične limove presvučene plastisolom

                  Proizvod (3)

                  Nominalna debljina „t” čeličnog lima presvučenog metalnom prevlakom (mm)

                  Pojedinosti o sastavljanju

                  Razred (4)

                  Čelični lim presvučen metalnom prevlakom, profilirani ili plosnati, nominalne debljine t (mm) i na površini izloženoj vatri presvučen slojem plastisola najveće nominalne debljine 200 μm, mase ≤ 300 g/m2 i PCS ≤ 7,0 MJ/m2.
                  Površina čeličnog lima koja nije izložena vatri može biti presvučena organskim slojem, pod uvjetom da je debljina tog sloja najviše 15 μm, a PCS najviše 0,7 MJ/m2.

                  0,55 ≤ t ≤ 1,00

                  Plosnat ili profiliran proizvod koji se koristi u jednom sloju (bez stražnje izolacije) ili poduprijet mineralnom vunom kao dio izgrađenog sklopa (koji može biti dvoslojni). Ako je proizvod profiliran, profilirana (valovita) površina ne smije biti više od dvostruko veća od ukupne površine proizvoda.
                  Mineralna vuna mora biti najmanje razreda A2- s1,d0. Mineralna vuna mora biti debljine najmanje 100 mm, osim ako je neki materijal neposredno iza mineralne vune, uključujući eventualnu zaštitu protiv pare, najmanje razreda A2-s1,d0.
                  Potporna struktura mora biti najmanje razreda A2-s1,d0.

                  C-s3,d0

         (1)  Razred u skladu s Tablicom 1. u Prilogu Odluci 2000/147/EZ.

         (2)  Profilirana (valovita) površina ne smije biti više od dvostruko veća od ukupne površine proizvoda.
      Korišten simbol: PCS = bruto toplinski potencijal.

         (3)  Dopuštena odstupanja nominalne debljine moraju biti u skladu s odgovarajućim normama iz EN 14782 i EN 14783.
      (4)
        Razred u skladu s Tablicom 1. u Prilogu Odluci 2000/147/EZ.
      Korišten simbol: PCS = bruto toplinski potencijal.


title: 2011/7/EU: Odluka Komisije od 7. siječnja 2011. o izmijeni Priloga XI. Direktivi Vijeća 2003/85/EZ vezano uz popis laboratorija odobrenih za rukovanje živim virusom slinavke i šapa (priopćeno pod brojem dokumenta C(2010) 9592)  Tekst značajan za EGP

text:
               03/Sv. 43

               HR

               Službeni list Europske unije

               210

         32011D0007

               L 005/27

               SLUŽBENI LIST EUROPSKE UNIJE

         ODLUKA KOMISIJE
   od 7. siječnja 2011.
   o izmijeni Priloga XI. Direktivi Vijeća 2003/85/EZ vezano uz popis laboratorija odobrenih za rukovanje živim virusom slinavke i šapa
   (priopćeno pod brojem dokumenta C(2010) 9592)
   (Tekst značajan za EGP)
   (2011/7/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za suzbijanje bolesti slinavke i šapa, stavljanju izvan snage Direktive 85/511/EEZ i odluka 89/531/EEZ i 91/665/EEZ te izmjeni Direktive 92/46/EEZ (1), a posebno njezin članak 67. stavak 2.,
   budući da:

               (1)

               Direktivom 2003/85/EZ utvrđene su najmanje kontrolne mjere koje se primjenjuju u slučaju izbijanja bolesti slinavke i šapa te određene preventivne mjere usmjerene na povećanje svijesti i spremnosti nadležnih tijela i poljoprivrednika vezano uz tu bolest.

               (2)

               U te preventivne mjere uključena je i obveza država članica da osiguraju da se rukovanje virusom bolesti slinavke i šapa za istraživanje i dijagnosticiranje provodi samo u odobrenim nacionalnim laboratorijima navedenima na popisu u dijelu A Priloga XI. Direktivi 2003/85/EZ.

               (3)

               Francuska je službeno obavijestila Komisiju da je promijenjen naziv njezinog nacionalnog laboratorija navedenog u popisu u dijelu A Priloga XI. Direktivi 2003/85/EZ koji se nalazi u Francuskoj.

               (4)

               U interesu pravne sigurnosti važno je da se popis laboratorija naveden u dijelu A toga Priloga ažurira. Zato je potrebno izmijeniti stavku za Francusku na popisu laboratorija u dijelu A Priloga XI. Direktivi 2003/85/EZ.

               (5)

               Zato je potrebno izmijeniti Prilog XI. Direktivi 2003/85/EZ.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U dijelu A Priloga XI. Direktivi 2003/85/EZ stavka za Francusku zamjenjuje se sljedećim:

                  „FR

                  Francuska

                  Agence nationale de sécurité sanitaire de l’alimentation, de l’environnement et du travail (ANSES), Laboratoire de santé animale de Maisons-Alfort

                  Francuska”

   Članak 2.
   Ova je Odluka upućena državama članicama.

      Sastavljeno u Bruxellesu 7. siječnja 2011.

            Za Komisiju

         John DALLI

            Član Komisije

      (1)  SL L 306, 22.11.2003., str. 1.


title: 93/584/EEZ: Odluka Komisije od 22. listopada 1993. o utvrđivanju mjerila za pojednostavljene postupke namjernog uvođenja u okoliš genetski modificiranih biljaka na temelju članka 6. stavka 5. Direktive Vijeća 90/220/EEZ

text:
                  15/Sv. 31

                  HR

                  Službeni list Europske unije

                  11

            31993D0584

                  L 279/42

                  SLUŽBENI LIST EUROPSKE UNIJE

         ODLUKA KOMISIJE
         od 22. listopada 1993.
         o utvrđivanju mjerila za pojednostavljene postupke namjernog uvođenja u okoliš genetski modificiranih biljaka na temelju članka 6. stavka 5. Direktive Vijeća 90/220/EEZ
         (93/584/EEZ)
         KOMISIJA EUROPSKIH ZAJEDNICA,
         uzimajući u obzir Ugovor o osnivanju Europske ekonomske zajednice,
         uzimajući u obzir Direktivu Vijeća 90/220/EEZ od 23. travnja 1990. o namjernom uvođenju u okoliš genetski modificiranih organizama (1), a posebno njezin članak 6. stavak 5.,
         budući da, u slučaju kada nadležno tijelo smatra da u uvođenju pojedinih genetski modificiranih organizama (GMO) postoji dovoljno iskustva, ono može Komisiji dostaviti zahtjev za primjenu pojednostavljenih postupaka za uvođenje tih vrsta GMO, a budući da je Komisija dužna utvrditi mjerila na temelju sigurnosti za zdravlje ljudi i okoliš i na temelju dostupnih dokaza o toj sigurnosti, kako bi Komisiji omogućilo da donese odluku treba li odobriti posebni pojednostavljeni postupak;
         budući da je sada prikupljeno znanje i da su dostupni podaci o nužnim preduvjetima za sigurnost za zdravlje ljudi i okoliš pri uvođenju pojedinih vrsta GMO;
         budući da je primjereno da se zasebna mjerila utvrde za biljke, životinje i mikroorganizme zbog različitih sigurnosnih pitanja za različite vrste organizama, i budući da se skladu s tim mjerila utvrđena ovom Odlukom odnose samo na genetski modificirane biljke, koje su skupina GMO-a o kojoj je do sada stečeno najviše iskustava;
         budući da dokazi o uvođenju genetski modificiranih biljaka pokazuju da sigurnost uvođenja takvih biljaka ovisi o svojstvima vrste biljke primatelja, svojstvima umetnutih sekvenci i njihovih produkata, te o ekosustavima primatelja, i budući da mjerila koje treba utvrditi moraju biti posebno usmjerena na ocjenu tih karakteristika;
         budući da ta mjerila čine objektivan i usklađen temelj za donošenje odluka o zahtjevima za primjenu pojednostavljenih postupaka;
         budući da je u interesu transparentnosti primjereno utvrditi jednoobrazni postupak za podnošenje zahtjeva za pojednostavljene postupke;
         budući da bi se takav zahtjev trebao temeljiti na iskustvu s GMO-ima koji se razmatraju i na dokazima o sigurnosti za zdravlje ljudi i okoliš, i budući da je u tu svrhu primjereno da u to iskustvo bude uključeno i iskustvo koje nadležno tijelo ima u uvođenju istih GMO-a te iskustvo u sličnim ekosustavima bilo unutar Zajednice ili izvan nje, vezano za GMO-e koji se razmatraju;
         budući da je u interesu najšire moguće primjene istovrsnih postupaka usklađenih sa zahtjevima sigurnosti za zdravlje ljudi i okoliš važno da sve države članice dobiju mogućnost da se uključe u bilo koji zahtjev za primjenu pojednostavljenih postupaka i budući da bi za to trebalo utvrditi primjereni postupak;
         budući da je ova Odluka u skladu s mišljenjem Odbora osnovanog na temelju članka 21. Direktive 90/220/EZ,
         DONIJELA JE OVU ODLUKU:

            Članak 1.

               1.   Komisija odlučuje o primjeni pojednostavljenih postupaka za namjerno uvođenje genetski modificiranih biljaka, kako se to zahtijeva prema članku 6. stavku 5. Direktive 90/220/EEZ, upućivanjem na mjerila navedena u stavcima 2., 3. i 4. i upućivanjem na dostatna iskustva i dokaze o tome iz članka 2.

               2.   Mjerila koja se odnose na karakteristike vrste biljke primatelja su sljedeća:

                           (a)

                           taksonomski status i biologija (način razmnožavanja i oprašivanja, sposobnost križanja sa srodnim vrstama) trebaju biti dobro poznati,
                           i

                           (b)

                           trebaju biti dostupni podaci o svim interakcijama između vrste biljke primatelja i drugih organizama u poljodjeljskim sustavima ili u ekosustavu za pokusno uvođenje, relevantnima za ocjenu rizika,
                           i

                           (c)

                           trebaju biti dostupni znanstveni podaci o sigurnosti za zdravlje ljudi i okoliš pri pokusnom uvođenju genetski modificiranih biljaka iste vrste biljke primatelja.

               3.   Mjerila koja se odnose na karakteristike umetnutih sekvenci i produkata njihove ekspresije su sljedeća:

                           (a)

                           umetnute sekvence i produkti njihove ekspresije trebaju biti sigurni za zdravlje ljudi i okoliš u uvjetima pokusnog uvođenja,
                           i

                           (b)

                           umetnute sekvence trebaju biti:

                                       —

                                       dobro okarakterizirane, i

                                       —

                                       integrirane u nuklearni genom biljke.

               4.   Mjerilo koje se odnosi na karakteristike pokusa uvođenja na polje nalaže da se kad god je to potrebno primjenjuju prikladne mjere upravljanja rizicima tijekom ili nakon pokusnog uvođenja kako bi se osigurala zaštita zdravlja ljudi i okoliša.

               5.   Mjerila iz stavaka 2. i 3. treba primjenjivati u svim slučajevima, dok mjerilo iz stavka 4. treba uzeti u obzir pri preispitivanju prijedloga pojednostavljenog postupka, i primijeniti prema potrebi.

            Članak 2.

               1.   Zahtjev za primjenu pojednostavljenog postupka podnosi se u skladu s postupcima iz stavaka 2. i 3. te članka 3.

               2.   Zahtjev se Komisiji dostavlja u pismenom obliku i uz njega se prilaže dosje koji sadrži opis predloženih pojednostavljenih postupaka, uvjeti (ako postoje) pod kojima se primjenjuju, te informacije i podaci o stečenom dostatnom iskustvu u uvođenju GMO-a koji se razmatraju.

               3.   Sigurnost GMO-a koji se razmatraju za zdravlje ljudi i okoliš mora biti potkrijepljena dostatnim iskustvom, utemeljenim na iskustvu nadležnog tijela s uvođenjem istih GMO-a, iskustvu s uvođenjem GMO-a koji se razmatraju u sličnim ekosustavima, ili na međunarodnom iskustvu.

            Članak 3.

               1.   Nakon primitka zahtjeva i priloženog dosjea, Komisija odmah dostavlja presliku istog zahtjeva i priloženog dosjea nadležnim tijelima drugih država članica.

               2.   U roku od 45 dana nakon otpreme zahtjeva i priloženog dosjea, bilo koje drugo nadležno tijelo može pismeno obavijestiti Komisiju o svojoj namjeri da se pridruži zahtjevu. U tu svrhu nadležno tijelo može podastrijeti daljnje ili dodatne dokaze kojima potkrepljuje izvorni zahtjev.

               3.   Po isteku roka utvrđenog stavkom 2., Komisija donosi odluku o zahtjevu u skladu s postupkom utvrđenim člankom 21. Direktive 90/220/EEZ.

            Članak 4.
            Ova je Odluka upućena državama članicama.

            Sastavljeno u Bruxellesu 22. listopada 1993.

                  Za Komisiju

               Yannis PALEOKRASSAS

                  Član Komisije

            (1)  SL L 117, 8.5.1990., str. 15.


Odluka Komisije od 03/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7818 - MCKESSON / UDG HEALTHCARE (PHARMACEUTICAL WHOLESALE AND ASSOCIATED BUSINESSES)) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 03/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7220 - CHIQUITA BRANDS INTERNATIONAL / FYFFES) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 27/05/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8028 - FAIRFAX FINANCIAL HOLDINGS / OPG COMMERCIAL HOLDINGS / EUROLIFE ERB INSURANCE GROUP HOLDING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2000/553/EZ: Odluka Komisije od 6. rujna 2000. o provedbi Direktive Vijeća 89/106/EEZ u vezi s otpornošću na požar krovnih pokrova kod vanjskog požara (priopćena pod brojem dokumenta C(2000) 2266)  Tekst značajan za EGP

text:
               13/Sv. 62

               HR

               Službeni list Europske unije

               94

         32000D0553

               L 235/19

               SLUŽBENI LIST EUROPSKE UNIJE

         ODLUKA KOMISIJE
   od 6. rujna 2000.
   o provedbi Direktive Vijeća 89/106/EEZ u vezi s otpornošću na požar krovnih pokrova kod vanjskog požara
   (priopćena pod brojem dokumenta C(2000) 2266)
   (Tekst značajan za EGP)
   (2000/553/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezine članke 13. i 20.,
   budući da:

               (1)

               U skladu s Direktivom 89/106/EEZ države članice su odgovorne pobrinuti se da građevinski objekti visoke i niske gradnje na njihovom državnom području budu projektirani i izvedeni na način koji ne ugrožava sigurnost osoba, domaćih životinja i imovine, poštujući ostale temeljne zahtjeve u interesu opće dobrobiti.

               (2)

               Odredbe koje se odnose na nacrt i izvedbu krovnih konstrukcija, dosljedno tome, spadaju u odgovornost država članica.

               (3)

               U Komunikaciji Komisije s obzirom na interpretacijske dokumente Direktive 89/106/EEZ (3) navodi se, u stavku 2.2. interpretacijskog dokumenta br. 2, određeni broj međusobno povezanih mjera za ispunjenje Ključnog zahtjeva „Sigurnost u slučaju požara” koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.

               (4)

               Stavkom 4.3.1.2.2. interpretacijskog dokumenta br. 2 utvrđuju se zahtjevi za građevne krovne proizvode izložene vanjskom požaru.

               (5)

               Odlukama Komisije 98/436/EZ (4), 98/599/EZ (5), 98/600/EZ (6), 1999/90/EZ (7), 2000/245/EZ (8) i 2000/553/EZ o potvrđivanju usklađenosti građevnih proizvoda za krovne pokrove koji smiju biti izloženi vanjskom požaru, predviđa se da se za određene proizvode/materijale može „smatrati da ispunjavaju” zahtjeve u smislu „ponašanja kod vanjskog požara”, bez potrebe za ispitivanjem.

               (6)

               Ponašanje mnogih proizvoda/materijala za pokrivanje krovova kod vanjskog požara dobro je utvrđeno i dovoljno poznato tijelima koja su zadužena za protupožarnu zaštitu u državama članicama, tako da navedene proizvode/materijale ne treba posebno ispitati za ovo svojstvo.

               (7)

               Mjere predviđene ovom Odlukom u skladu su s mišljenjem Stalnoga odbora za graditeljstvo,

         DONIJELA JE OVU ODLUKU:
   Članak 1.
   U Prilogu su utvrđeni oni proizvodi i/ili materijali za pokrivanje krovova za koje se može smatrati da ispunjavaju sve zahtjeve u vezi sa svojstvom „ponašanje kod vanjskog požara” bez potrebe za ispitivanjem, poštujući usklađenost sa svim nacionalnim odredbama o projektiranju i izvedbi građevinskih objekata.
   Članak 2.
   Ova je Odluka upućena državama članicama.

      Sastavljeno u Bruxellesu 6. rujna 2000.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

      (3)  SL C 62, 28.2.1994., str. 1.

      (4)  SL L 194, 10.7.1998., str. 30.

      (5)  SL L 287, 24.10.1998., str. 30.

      (6)  SL L 287, 24.10.1998., str. 35.

      (7)  SL L 29, 3.2.1999., str. 38.

      (8)  SL L 77, 28.3.2000., str. 13.

      PRILOG

         Opći uvjeti

      Pojam krovni pokrov upotrebljava se za opis proizvoda koji tvori gornji sloj krovne konstrukcije.
      Odredbe se odnose na ponašanje krovnih pokrova u slučaju izloženosti vatri izvana (obično navedeno kao svojstvo „ponašanje kod vanjskog požara”).
      Mjerila u vezi s ponašanjem krovnih pokrova kod vanjskog požara, za koje se smatra da su ih proizvodi/materijali u sljedećoj Tablici o pravilnom projektiranju i izvedbi krovnih konstrukcija sposobni ispuniti bez potrebe za ispitivanjem, su: prodiranje vatre kroz krov, širenje plamena po vanjskoj površini krova, širenje plamena s unutarnje strane krovne konstrukcije i nastanak gorućih kapljica ili čestica.
      Proizvodi/materijali za pokrivanje krova navedeni u donjoj Tablici ispunjavaju odgovarajuću tehničku specifikaciju (usklađena europska norma ili Europsko tehničko odobrenje).
      Navedeni proizvodi/materijali za pokrivanje krova moraju se upotrebljavati u skladu s nacionalnim odredbama o projektiranju i izvedbi građevinskih objekata, posebno u odnosu na sastav i reakciju na požar susjednih slojeva i drugih proizvoda unutar krovne konstrukcije. Države članice mogu zatražiti ispitivanje za dokazivanje takve usklađenosti ako su proizvodi/materijali upotrijebljeni u konstrukcijama na način koji ne ispunjava nacionalne odredbe (1).
      Specifični uvjeti utvrđeni u Tablici ne sprečavaju države članice da pod manje strogim uvjetima bez ispitivanja prihvate upotrebu i stavljanje na tržište odgovarajućih proizvoda/materijala.

         Simboli

      PCS: gornja toplinska vrijednost
      TABLICA

         Proizvodi za pokrivanje krova (i/ili materijali) za koje se može smatrati da ispunjavaju sve zahtjeve za svojstvo „ponašanje kod vanjskog požara” bez potrebe za ispitivanjem, a za koje vrijede sve nacionalne odredbe o projektiranju i izvedbi građevinskih objekata

                  Proizvodi/materijali za pokrivanje krova

                  Specifični uvjeti

                     Škriljevci: prirodni škriljevac, kameni škriljevac

                  Ispunjava odredbe Odluke Komisije 96/603/EZ

                     Crijep: kameni, betonski, glineni, keramički ili čelični krovni crijep

                  Ispunjava odredbe Odluke Komisije 96/603/EZ
                  Svaki vanjski pokrov je anorganski ili ima PCS ≤ 4,0 MJ/m2 ili masu ≤ 200 g/m2

                     Mikroarmirani beton:

                              —

                              ravne ploče i ploče s profilom

                              —

                              škriljevci

                  Ispunjava odredbe Odluke Komisije 96/603/EZ ili ima PCS ≤ 3,0 MJ/kg

                     Metalne ploče s profilom: aluminij, aluminijeva legura, bakar, bakrova legura, cink, cinkova legura, nepremazan čelik, nehrđajući čelik, galvanizirani čelik, spiralni premazani čelik, stakleni emajlirani čelik

                  Debljina ≥ 0,4 mm
                  Svaki vanjski pokrov je anorganski ili ima PCS ≤ 4,0 MJ/m2 ili masu ≤ 200 g/m2

                     Ravne metalne ploče: aluminij, aluminijeva legura, bakar, bakrova legura, cink, cinkova legura, nepremazan čelik, nehrđajući čelik, galvanizirani čelik, spiralni premazani čelik, stakleni emajlirani čelik

                  Debljina ≥ 0,4 mm
                  Svaki vanjski pokrov je anorganski ili ima PCS ≤ 4,0 MJ/m2 ili masu ≤ 200 g/m2

                     Proizvodi koje treba potpuno prekriti u normalnoj upotrebi (anorganskim navlakama navedenim u desnom stupcu)

                  Nevezani šljunak debljine najmanje 50 mm ili mase ≥ 80 kg/m2 (veličine zrna od 4 mm do 32 mm)
                  Pokrov od pijeska/cementa debljine najmanje 30 mm
                  Lijevani beton ili ploče od mineralnog kamena debljine najmanje 40 mm

         (1)  Na primjer, poznato je da neke države članice zahtijevaju nezapaljivu podlogu određene debljine da bi se spriječio izravan kontakt metalnih površina s potpornom konstrukcijom. Metalne površine u sljedećoj Tablici, namijenjene upotrebi u ovim državama s ostalim vrstama podloga, trebat će ispitati radi dokazivanja usklađenosti s nacionalnim odredbama o projektiranju i izvedbi građevinskih objekata.


title: 84/247/EEZ: Odluka Komisije od 27. travnja 1984. o načelima za priznavanje uzgojnih organizacija i udruženja koja vode ili uspostavljaju matične knjige uzgojno valjanih goveda čistih pasmina

text:
               03/Sv. 032

               HR

               Službeni list Europske unije

               19

         31984D0247

               L 125/58

               SLUŽBENI LIST EUROPSKE UNIJE

               27.04.1984.

      ODLUKA KOMISIJE

   od 27. travnja 1984.
   o načelima za priznavanje uzgojnih organizacija i udruženja koja vode ili uspostavljaju matične knjige uzgojno valjanih goveda čistih pasmina
   (84/247/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 77/504/EEZ od 25. srpnja 1977. o uzgojno valjanim govedima čistih pasmina (1), kako je zadnje izmijenjena Aktom o pristupanju Grčke, a posebno drugu i treću alineju njezinog članka 6. stavka 1.,
   budući da je slijedom druge i treće alineje članka 6. stavka 1. Direktive 77/504/EEZ na Komisiji da odredi, u skladu s postupkom predviđenim člankom 8. gore navedene Direktive, načela koja uređuju priznavanje uzgojnih organizacija i udruženja koja uspostavljaju matične knjige;
   budući da u svim državama članicama, izuzev trenutačno Grčke, matične knjige vode i uspostavljaju uzgojne organizacije ili udruženja; budući da je stoga potrebno propisati načela za priznavanje uzgojnih organizacija ili udruženja koja vode ili uspostavljaju matične knjige;
   budući da uzgojne organizacije ili udruženja moraju podnijeti zahtjev za službenim priznavanjem nadležnim tijelima države članice na čijem se području nalaze njihova sjedišta;
   budući da, ako uzgojna organizacija ili udruženje udovoljava određenim načelima i ima jasne ciljeve, nju službeno moraju priznati nadležna tijela države članice kojoj je zahtjev podnesen;
   budući da su mjere predviđene ovom Odlukom u skladu s mišljenjem Stalnog zootehničkog odbora,
   DONIJELA JE OVU ODLUKU:
   Članak 1.
   Da bi bili službeno priznati, uzgojne organizacije ili udruženja koja vode ili uspostavljaju matične knjige moraju podnijeti zahtjev nadležnim tijelima države članice na čijem se državnom području nalaze njihova sjedišta.
   Članak 2.
   Nadležna tijela dotične države članice moraju odobriti službeno priznavanje bilo kojoj uzgojnoj organizaciji ili udruženja koje vodi ili uspostavlja matične knjige ako one udovoljavaju uvjetima predviđenim Prilogom.
   Međutim, u državi članici u kojoj u pogledu dotične pasmine već postoji jedna ili više službeno priznata uzgojna organizacija ili udruženja, nadležna tijela dotične države članice mogu odbiti priznavanje nove uzgojne organizacije ili udruženja ako ono ugrožava očuvanje pasmine ili dovodi u opasnost zootehnički program postojeće organizacije ili udruženja. U takvom slučaju država članica izvješćuje Komisiju o izdanim odobrenjima i o odbijenim zahtjevima za priznavanje.
   Članak 3.
   Nadležna tijela dotične države članice ukidaju službeno priznanje svakoj uzgojnoj organizaciji ili udruženju koje vodi matične knjige ako dotična uzgojna organizacija ili udruženje ustrajno ne udovoljava uvjetima predviđenim Prilogom.
   Članak 4.
   Ova je Odluka upućena državama članicama.

      Sastavljeno u Bruxellesu 27. travnja 1984.

            Za Komisiju

         Poul DALSAGER

            Član Komisije

      (1)  SL L 206, 12.8.1977., str. 8.
   PRILOG
   Da bi postali službeno priznati, uzgojna organizacija ili udruženje koje vodi ili uspostavlja matične knjige moraju:

               1.

               imati pravnu osobnost u skladu sa zakonodavstvom na snazi u državi članici u kojoj se podnosi zahtjev;

               2.

               nadležnim tijelima dokazati:

                           (a)

                           da djeluju učinkovito;

                           (b)

                           da mogu provesti provjere potrebne za upisivanje rodoslovlja;

                           (c)

                           da imaju dovoljno veliko stado za provođenje uzgojnog programa pasmine ili da imaju dovoljno veliko stado za očuvanje pasmine ako se to smatra nužnim;

                           (d)

                           da znaju koristiti podatke o proizvodnosti stada nužne radi provođenja uzgojnog programa za unapređenje ili očuvanje pasmine;

               3.

               imati niz pravila koja obuhvaćaju:

                           (a)

                           utvrđivanje osobina pasmine (ili pasmina);

                           (b)

                           sustav označavanja životinja;

                           (c)

                           sustav registracije podrijetla;

                           (d)

                           određivanje svojih uzgojnih ciljeva;

                           (e)

                           sustave primjene podataka o proizvodnosti stada,

                           (f)

                           podjelu matične knjige na dijelove, ako postoje različiti uvjeti za upis životinja ili ako postoje različiti postupci razvrstavanja životinja upisanih u knjigu;

               4.

               imati pravila postupka, donesena u skladu s njihovim statutima, koja posebno predviđaju načela nediskriminacije članova.


Odluka Komisije od 25/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6963 - ARCHER DANIELS MIDLAND COMPANY / GRAINCORP) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2001/579/EZ: Odluka Komisije od 30. srpnja 2001. o objavljivanju referencije norme EN 71-1: 1998 „Sigurnost igračaka – 1. dio: mehanička i fizička svojstva” , točka 4.20(d) u skladu s Direktivom Vijeća 88/378/EEZ (priopćena pod brojem dokumenta C(2001) 1905)  Tekst značajan za EGP

text:
               13/Sv. 057

               HR

               Službeni list Europske unije

               169

         32001D0579

               L 205/39

               SLUŽBENI LIST EUROPSKE UNIJE

               30.07.2001.

      ODLUKA KOMISIJE

   od 30. srpnja 2001.
   o objavljivanju referencije norme EN 71-1: 1998 „Sigurnost igračaka – 1. dio: mehanička i fizička svojstva”, točka 4.20(d) u skladu s Direktivom Vijeća 88/378/EEZ
   (priopćena pod brojem dokumenta C(2001) 1905)
   (Tekst značajan za EGP)
   (2001/579/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 88/378/EEZ od 3. svibnja 1988. o usklađivanju zakonodavstva država članica u odnosu na sigurnost igračaka (1), kako je izmijenjena Direktivom 93/68/EEZ (2), a posebno njezin članak 6. stavak 1.,
   uzimajući u obzir mišljenje Stalnog odbora osnovanog člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa (3), kako je izmijenjena Direktivom 98/48/EZ (4),
   budući da:

               (1)

               U članku 2. Direktive 88/378/EEZ se navodi da se igračke mogu staviti na tržište jedino ako ne ugrožavaju sigurnost i/ili zdravlje korisnika ili trećih strana kada se koriste na predvidiv način, imajući u vidu normalno ponašanje djece.

               (2)

               Na temelju članka 5. Direktive 88/378/EEZ, za igračke se pretpostavlja da su u skladu s temeljnim zahtjevima sigurnosti navedenim u članku 3. spomenute Direktive ako su deklarirane da su u skladu s usklađenim normama na koja se upućuje u objavi u Službenom listu Europskih zajednica.

               (3)

               Države članice moraju objaviti referencije nacionalnih normi koje prenose usklađene norme.

               (4)

               U skladu s člankom 6. Direktive 88/378/EEZ, Njemačka i Austrija su poslale obavijest kojom se pozivaju na zaštitnu klauzulu u vezi s točkom 4.20(d) u normi EN 71 „Sigurnost igračaka – 1. dio: mehanička i fizička svojstva” – izdanje iz 1998., to su učinile na temelju činjenice da je najviša razina zvučnog tlaka emisije od 140 dB, izmjerena na udaljenosti 50 cm od uha, bila previsoka i mogla oštetiti sluh djece.

               (5)

               Komisija, nakon preispitivanja podataka koje su dostavile Njemačka i Austrija te nakon pribavljenog mišljenja Stalnog odbora osnovanog Direktivom 98/34/EZ, odlučila je 20. srpnja 1999. isključiti točku 4.20(d) norme EN 71-1: 1998 iz objavljivanja u Službenom listu Europskih zajednica, za koju se pretpostavlja da nije u skladu s odredbama Direktive 88/378/EEZ.

               (6)

               Komisija je objavila priopćenje (5) u okviru Direktive 88/378/EEZ s popisom europskih usklađenih normi koje je odobrio Europski odbor za normizaciju (CEN) 15. srpnja 1998. Ovo priopćenje uključuje normu EN 71-1: 1998 koje se tiče sigurnosti igračaka, ali isključuje najvišu razinu zvučnog tlaka emisije s opterećenjem C koju postigne igračka s kapicama upaljača.

               (7)

               Razlog isključenja leži u tome što se točkom 4.20.(d) norme EN 71-1: 1998 nije mogla jamčiti sigurnost igračaka kada se koriste na predvidiv način, imajući u vidu normalno ponašanje djece, kako se zahtijevalo člankom 2. Direktive 88/378/EEZ.

               (8)

               U skladu s normom EN 71-1: 1998, točkom 4.20(d), najviša razina zvučnog tlaka emisije s opterećenjem C, Lpc peak, koju postigne igračka s kapicama upaljača ne smije prijeći 140 dB: 140 dB na točki mjerenja odgovara 150-160 dB na udaljenosti od približno 2,5 cm. Granična vrijednost od 140 dB ostaje na snazi do 31. srpnja 2001., a nakon tog datuma granična vrijednost se postavlja na 125 dB,

         DONIJELA JE OVU ODLUKU:
   Članak 1.
   Objavljivanje referencije norme EN 71 „Sigurnost igračaka – 1. dio: mehanička i fizička svojstva” u Službenom listu Europskih zajednica, kako ju je usvojio Europski odbor za normizaciju (CEN) 15. srpnja 1998. i kako je prikazana u Prilogu, prati slijedeća napomena:

      „Točka 4.20(d) norme EN 71-1: 1998 će dopustiti pretpostavku o usklađenosti s odredbama Direktive 88/378/EEZ jedino od 1. kolovoza 2001. Točka 4.20(d) navodi da od tog datuma najviša razina zvučnog tlaka emisije s opterećenjem C, Lpc peak, koju postigne igračka s kapicama upaljača, ne prelazi 125 dB, izmjerena kako je utvrđeno normom.”

   Članak 2.
   Kada u skladu s člankom 5. stavkom 1. Direktive 88/378/EEZ države članice objavljuju referencije nacionalnih normi koja prenosi usklađenu normu EN 71-1: 1998, tu objavu prati napomena jednaka onoj koja je predviđena člankom 1.
   Članak 3.
   Ova se Odluka primjenjuje od 1. kolovoza 2001.
   Članak 4.
   Ova je Odluka upućena državama članicama.

      Sastavljeno u Bruxellesu 30. srpnja 2001.

            Za Komisiju

         Frederik BOLKESTEIN

            Član Komisije

      (1)  SL L 187, 16.7.1988., str. 1.

      (2)  SL L 220, 30.8.1993., str. 1.

      (3)  SL L 204, 21.7.1998., str. 37.

      (4)  SL L 217, 5.8.1998., str. 18.

      (5)  SL C 340, 27.11.1999., str. 69.

   PRILOG
   Objavljivanje referencija normi u skladu s Direktivom 88/378/EEZ

               Europsko tijelo za normizaciju

               Oznaka

               Naziv usklađene norme

               Godina ratifikacije

               CEN (1)

               EN 71-1: 1998

               Sigurnost igračaka 1. dio: mehanička i fizička svojstva

               1998

         NAPOMENA:
   Točkom 4.20(d) norme EN 71-1: 1998 će se dopustiti pretpostavka o usklađenosti s odredbama Direktive 88/378/EEZ tek od 1. kolovoza 2001. U točki 4.20(d) navodi se da od tog datuma najviša razina zvučnog tlaka emisije s opterećenjem C, Lpc peak, koju postigne igračka s kapicama upaljača, ne prelazi 125 dB, izmjerena kako je utvrđeno normom.
   Bilješka:

               —

               Svi podaci u vezi s raspoloživošću normi mogu se dobiti ili od europskih tijela za normizaciju ili od nacionalnih normizacijskih tijela, čiji popis je priložen Direktivi 98/34/EZ Europskog parlamenta i Vijeća (2), kako je izmijenjena Direktivom 98/48/EZ (3).

               —

               Objavljivanje referencija u Službenom listu Europskih zajednica ne podrazumijeva da su norme raspoložive u svim jezicima Zajednice.

      (1)  Comité européen de normalisation; www.cenorm.be.

      (2)  SL L 204, 21.7.1998., str. 37.

      (3)  SL L 217, 5.8.1998., str. 18.